Diari Oficial de la Generalitat Valenciana


Sumari del DOGV 4931, del 25-01-2005 (2005/270)

Informació pública de les bases per a la provisió d'una plaça d'auxiliar administratiu de l'administració general destinat a l'Agència Municipal de Lectura.
------------------------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/270


Data del document
:   25-11-2004

Organisme emissor
:   Ajuntament del Poble Nou de Benitatxell

Tipus de document
:   Convocatòria

Descriptors 

:   * Poble Nou de Benitatxell, el
    * professió administrativa
    * concurs administratiu
    * administració local

Informació pública de les bases per a la provisió d'una plaça d'auxiliar administratiu de l'administració general destinat a l'Agència Municipal de Lectura. [2005/M270]
  
Primera. Objecte
  
L'objecte de la present convocatòria és la provisió de la plaça que es relaciona: auxiliar administratiu destinat a l'Agència Municipal de Lectura.
  
La plaça convocada s'equipara, als efectes de la titulació exigida, amb el grup D de l'article 25 de la Llei 30/1984.
  
La persona seleccionada percebrà les retribucions que s'assenyalen en cada moment, conforme a la normativa jurídica aplicable.
  
Segona. Normativa aplicable
  
El procés selectiu s'ajustarà al que disposen les presents bases, i en el no previst en elles, per la Llei 30/1984, de 2 d'agost, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, pel Decret Legislatiu de 24 d'octubre de 1995, del Consell de la Generalitat Valenciana i la seua modificació aprovada per la Llei 8/1995, de 29 desembre, de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març, i per la resta de les disposicions legals i reglamentàries aplicables.
  
Tercera. Sistema de selecció
  
La plaça convocada serà proveïda per mitjà del sistema d'oposició lliure.
  
Quarta. Requisits
  
Per a ser admesos a les proves d'accés serà necessari que els aspirants reunisquen els requisits següents:
  
a) Tindre complits 18 anys d'edat i no excedir aquella en què es puga accedir a la jubilació en el règim general de la Seguretat Social.
  
b) Estar en possessió de la titulació següent: graduat en Educació Secundària o equivalent.
  
c) No patir malaltia o defecte físic que impedisca l'exercici de les corresponents funcions.
  
d) No haver sigut separat per mitjà d'expedient disciplinari del servici de les administracions públiques, ni trobar-se inhabilitat per al servici de les funcions públiques.
  
Estos requisits hauran de posseir-se, com a data límit, l'últim dia del termini de presentació d'instàncies, i mantindre's en el moment de la contractació, si és el cas.
  
Cinquena. Instàncies
  
Els que desitgen participar en les proves selectives hauran de sol·licitar-ho per mitjà d'instància que es dirigirà a la Presidència de la corporació i es presentarà en el Registre General durant el termini de 20 dies comptats a partir del següent a la publicació de l'extracte de la convocatòria en el Boletín Oficial del Estado.
  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a participar en les proves selectives serà facilitat gratuïtament per l'Ajuntament. Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.
  
Sisena. Admissió d'aspirants
  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos que es faran públiques en el Butlletí Oficial de la Província d'Alacant i tauler d'edictes de l'Ajuntament; contra esta resolució es podrà presentar reclamació en el termini de 10 dies hàbils.
  
Les reclamacions, si n'hi haguera, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.
  
En el supòsit de no presentar-se cap reclamació, les llistes provisionals esdevindran automàticament en definitives, fent-se constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de l'interessat.
  
En tot cas, amb l'objecte d'evitar errors i, en el supòsit de produir-se'n, possibilitar-ne l'esmena en temps i forma, els aspirants comprovaran fefaentment, no sols que no figuren en la relació d'exclosos, sinó, a més, que els seus noms consten en la d'admesos.
  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
  
Setena. Tribunals
  
El tribunal qualificador que jutjarà el procés selectiu, estarà compost de la manera següent:
  
President: el de la corporació, o membre d'esta en qui delegue, amb veu i vot.
  
Secretari: el de la corporació o funcionari en qui delegue, amb veu i vot.
  
Vocals:
  
Un tècnic en cultura designat pel president de la corporació, amb veu i vot.
  
Un funcionari de les biblioteques públiques municipals de la Marina Alta designat pel president de la corporació, amb veu i vot.
  
Un representant del Consell de la Generalitat Valenciana, amb veu i vot.
  
Un representant de cada grup polític, amb veu i sense vot.
  
La designació dels membres del tribunal inclourà la dels respectius suplents i es farà pública en el Butlletí Oficial de la Província d'Alacant, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir titulació o especialització iguals o superiors a les exigides per a l'accés a les places convocades.
  
El tribunal podrà disposar la incorporació als seus treballs, per a alguna o algunes proves, d'assessors o especialistes que es limitaran a l'exercici de la seua especialitat tècnica, d'acord amb la qual col·laboraran especialment amb el tribunal.
  
El tribunal no podrà constituir-se ni actuar sense l'assistència d'almenys, la meitat més un dels components, titulars o suplents, indistintament.
  
Hauran d'abstindre's de formar part dels òrgans de selecció de persona:
  
Els que en els cinc anys anteriors a la publicació de la convocatòria hagueren realitzat tasques de preparació d'aspirants a proves selectives d'accés a l'administració pública.
  
Els que es troben sotmesos a algun dels supòsits a què es referix l'article 28.2 de la Llei 30/1992.
  
Així mateix, els aspirants podran recusar els membres del tribunal en la forma que preveu l'article 21 de l'esmentada llei.
  
El tribunal que actue en estes proves tindrà la categoria tercera prevista en el Reial Decret 236/1998, de 4 de març.
  
Huitena. Calendari de proves
  
La data, hora i lloc de les proves selectives s'anunciarà en el Butlletí Oficial de la Província d'Alacant.
  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província d'Alacant. Estos anuncis hauran de fer-se públics pel tribunal al local on s'hagen realitzat les anteriors proves i al tauler d'anuncis de l'Ajuntament.
  
L'orde d'actuació dels aspirants en aquells exercicis que no puguen realitzar-se conjuntament serà determinat prèviament pel tribunal per mitjà de sorteig.
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en este exercici i en els successius, per la qual cosa quedarà exclòs del procés selectiu.
  
El tribunal podrà demanar en qualsevol moment que cada un dels aspirants acredite la seua identitat, i a l'efecte hauran d'anar proveïts del document nacional d'identitat o passaport.
  
Novena. Desenvolupament de les proves selectives
  
Els exercicis de l'oposició seran els següents:
  
Primer exercici. Obligatori i eliminatori.
  
De coneixement del temari. Consistirà a contestar per escrit un tema relacionat amb les matèries comunes, i que serà determinat pel tribunal immediatament abans del començament de l'exercici. La duració serà d'una hora.
  
Segon exercici. Obligatori i eliminatori.
  
De coneixement del temari. Consistirà a contestar per escrit, durant un temps màxim de dos hores, un dels dos temes extrets a l'atzar pel tribunal del temari de matèries específiques.
  
Tercer exercici. Obligatori i eliminatori.
  
De caràcter pràctic. Consistirà a contestar per escrit un supòsit pràctic de qüestions relacionades amb el temari de l'oposició durant un temps màxim d'una hora. Els aspirants llegiran el supòsit pràctic davant del tribunal que podrà demanar els aclariments que considere necessaris. Este exercici es redactarà utilitzant un processador de textos en l'ordinador.
  
Quart exercici. Obligatori.
  
Consistirà a traduir per escrit dos textos proposats pel tribunal, un del castellà al valencià i un altre del valencià al castellà. La duració d'este exercici serà de 30 minuts.
  
Deu. Qualificació i valoració
  
El primer exercici serà qualificat de 0 a 10 punts, sent necessari obtindre un mínim de 5 punts per a superar-lo. En este exercici es valoraran els coneixements sobre el tema exposat, la capacitat de síntesi i la claredat d'exposició.
  
El segon exercici serà valorat de 0 a 10 punts, havent d'obtindre un mínim de 5 punts per a superar-lo. Es valoraran els coneixements sobre el tema i la capacitat de síntesi.
  
El tercer exercici serà valorat de 0 a 5 punts, sent necessari obtindre un mínim de 2,5 punts per a superar-lo. En este exercici es valorarà la capacitat de raciocini, la sistemàtica en el plantejament, la formulació de conclusions i el coneixement i adequada interpretació de la normativa aplicable.
  
El quart exercici serà qualificat de 0 a 5 punts. En este exercici es valorarà el nivell de coneixement del valencià que posseïsca l'aspirant. La no-superació d'este exercici no impedirà la participació en la llista per a la determinació de la relació d'aprovats.
  
Acabades les qualificacions de cada exercici, en el mateix dia en què s'adopten els acords corresponents, seran exposades al tauler d'anuncis i en els altres llocs que assenyalen les lleis.
  
De conformitat amb el que preveu l'article 4.5 del Decret 33/1999 del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tingueren caràcter eliminatori, sumant per a cada un d'ells les puntuacions obtingudes en tots els exercicis. La dita relació començarà amb l'aspirant que haja obtingut d'esta manera la puntuació total més alta, i finalitzarà, si és el cas, quan el nombre d'inclosos en esta coincidisca amb el nombre de llocs convocats. Si el nombre d'aspirants d'esta manera fóra inferior al nombre de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria (total una única plaça).
  
Onze. Presentació de documents i contractació
  
L'aspirant proposat presentarà en l'Ajuntament, dins del termini de 20 dies naturals, comptats a partir de la publicació de la llista d'aprovats, els documents que acrediten reunir les condicions per a prendre part en l'oposició i que són:
  
a. Certificat de naixement, expedit pel registre civil corresponent o fotocòpia del document nacional d'identitat, o passaport que es presentarà amb l'original per a la compulsa.
  
b. Copia autentificada o fotocopia, que haurà d'acompanyar-se amb l'original per a la seua compulsa, del títol exigit.
  
c. Declaració jurada de no trobar-se sotmés a cap causa d'incapacitat.
  
d. Declaració dels servicis mèdics municipals acreditativa de no patir malaltia ni defecte físic que impossibilite el normal exercici de la funció.
  
e. Declaració jurada de no haver sigut separat per mitjà d'expedient disciplinari del servici de qualsevol de les administracions públiques, ni trobar-se inhabilitat per a l'exercici de funcions públiques.
  
f. Declaració de l'interessat de no exercir cap lloc o activitat en el sector públic delimitat per l'article primer de la Llei 53/1984, indicant així mateix que no realitza activitat privada incompatible o subjecta a reconeixement de compatibilitat, fent referència, igualment, a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.
  
g. Davant de la impossibilitat, degudament justificada, de presentar els documents expressats, podrà acreditar-se que es reunixen les condicions exigides en la convocatòria per mitjà de qualsevol mitjà de prova admissible de dret.
  
h. Els que dins del termini fixat, i excepte els casos de força major, degudament acreditats, no presenten la documentació o de l'examen d'esta es deduïra que no tenen tots o algun dels requisits assenyalats, no podran ser contractats, i quedaran anul·lades totes les seues actuacions, sense perjuí de la responsabilitat en què hagueren incorregut per falsedat.
  
Dotze. Incidències
  
El tribunal queda autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.
  
Tretze. Recursos
  
Contra la present convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa es podrà interposar el recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província d'Alacant, sense perjuí de la seua impugnació directa davant de la jurisdicció contenciosa administrativa, en el termini de dos mesos, comptats a partir del dia següent al de la referida publicació, de conformitat amb la Llei 30/1992, de 26 de novembre, en la redacció donada per la Llei 4/1999, de 13 de gener.
  
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, en la redacció donada per Llei 4/1999, de 13 de gener, es podrà interposar el recurs d'alçada. El dit recurs s'interposarà davant del dit tribunal o davant de l'Alcaldia Presidència, en el termini d'un mes si l'acte fóra exprés i de tres mesos si no ho fóra.
  
En el no previst expressament en estes bases caldrà ajustar-se al que disposa la base segona respecte a la legislació supletòria aplicable
  
ANNEX
  
Temari
  
Matèries comunes
  
1. La Constitució espanyola de 1978. Nocions generals. Drets i deures fonamentals dels espanyols.
  
2. El govern i l'administració de l'estat. L'organització territorial de l'estat. La Comunitat Valenciana.
  
3. El municipi: concepte. Els òrgans de govern municipals: l'alcalde, el Ple i la Junta de Govern Local.
  
4. El personal al servici de les entitats locals. Classes, drets i deures. Règims disciplinaris.
  
Matèria específiques
  
1. Les biblioteques: concepte, missió, funciones i tipus. El sistema espanyol de biblioteques.
  
2. Biblioteques nacionals: concepte i funciones. La biblioteca nacional a Espanya.
  
3. Les biblioteques públiques: concepte, funciones i servicis. Història.
  
4. Biblioteques universitàries: concepte i funciones. Tipologia, models i pressupostos. La biblioteca universitària a Espanya.
  
5. Biblioteques especialitzades o científiques i centres de documentació.
  
6. Servicis als lectors.
  
7. Gestió de la col·lecció. Selecció i adquisició. Segellat. Registre. Signatura i ordenació. Les fitxes. El teixellament. La revisió i l'esporgada. Conservació i avaluació de la col·lecció.
  
8. Construcció, instal·lacions i equipament.
  
9. El document i el procés documental. Concepte d'anàlisi documental. Estructura de l'anàlisi documental. La normalització aplicada a la catalogació. Catalogació. Catalogació automatitzada.
  
10. Els catàlegs: concepte, classes i fins.
  
11. La classificació: definició i objectius. Sistemes de classificació. El Sistema de Classificació Decimal Universal (CDU). Encapçalaments de la matèria.
  
12. Introducció a l'anàlisi documental. Indexació. Llenguatges documentals. Els tesaurus. El resum. Els índexs.
  
13. L'automatització de biblioteques. L'automatització a Espanya. El projecte d'automatització d'una biblioteca. Servicis bibliotecaris a informatitzar. Internet en les biblioteques.
  
14. Cooperació bibliotecària. Sistemes i xarxes de biblioteques. Cooperació internacional.
  
15. La bibliografia: objectius i evolució històrica. Tipus de bibliografies.
  
16. L'arxivística: definició. Ciències auxiliars de l'arxivística. Història de l'arxiu. Concepte, funcions i etapes. L'edifici d'arxiu. El sistema arxivístic espanyol. Organització de fons. Organització i classificació dels fons d'arxiu. Valoració, selecció i esporgada: els plans de conservació i eliminació de documents. El document administratiu: definició i classificació. L'expedient administratiu i altres documents administratius. La descripció arxivística: nivells i instruments.
  
17. Història del llibre i les biblioteques. El futur del llibre i les biblioteques.
  
18. La biblioteca del Poble Nou de Benitatxell: organització, evolució i servicis.